b'\n_START_ARTICLE_\nBonifacij\n_START_SECTION_\nRazli\xc4\x8dice imena\n_START_PARAGRAPH_\nBonifacij je skorajda unikatno ime. V Sloveniji so bile v uporabi mo\xc5\xa1ke razli\xc4\x8dice tega imena: Bonifac, Boniface, Bonifacijus, Bono, ter \xc5\xbeenska oblike imena: Bonifacija, Bonka in Boni.\n_START_SECTION_\nIzvor imena\n_START_PARAGRAPH_\nIme Bonifacij izhaja iz latinskega imena Bonifatius. To razlagajo iz latinskih besed bonum\xc2\xa0\xc2\xbbdobro\xc2\xab\xc2\xa0in face\xc2\xa0\xc2\xbbdelati, opraviti, storiti\xc2\xab, ali pa iz zveze bonum fatum\xc2\xa0\xc2\xbbdobra usoda, sre\xc4\x8da\xc2\xab-\n_START_SECTION_\nIzbor svetni\xc5\xa1kega imena\n_START_PARAGRAPH_\nMed svetniki sta dva sveta Bonifacija. Prvi je sv. Bonifacij, \xc5\xa1kof in mu\xc4\x8denec, ki je tudi zadnji izmed trojice t. i.\xc2\xa0\xc2\xbbledenih mo\xc5\xbe\xc2\xab, ki po ljudskem vremenskem koledarju prina\xc5\xa1ajo hlad in de\xc5\xbe, god praznuje 14. maja. Drugi pa je sv. Bonifacij mu\xc4\x8denec iz 8. stol., apostol Nemcev, prvi nad\xc5\xa1kof v Mainzu in cerkveni pisatelj, god praznuje 5. junija\n_START_SECTION_\nIzpeljava priimka\n_START_PARAGRAPH_\nBonifacij je bilo v preteklosti pogosto rojstno ime. Iz imena in njegovih skraj\xc5\xa1anih oblik so nastali priimki kot: Bona\xc4\x8d, Bona\xc4\x8di\xc4\x8d, Bonc, Boncelj, Bon\xc4\x8d, Bon\xc4\x8da, Bon\xc4\x8dar, Bon\xc4\x8dina, Boni\xc4\x8d, Bonko, Bon\xc5\xa1ek.\n_START_SECTION_\nZnane osebe\n_START_PARAGRAPH_\nBonifacij je bilo med drugim ime devetim pape\xc5\xbeem.\n_START_SECTION_\nZanimivost\n_START_PARAGRAPH_\nPo nekem zemlji\xc5\xa1kem lastniku Bonifaciju se zelo verjetno imenuje Bonifacija, ki je del Vi\xc4\x8da v Ljubljani.'